
Parlamentul  României

Camera  Deputaţilor
Comisia pentru Sănătate şi Familie
                Nr. 28/ 5 /  3 februarie  2005
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative privind modificarea şi completarea Legii 306 din 2004 privind exercitarea profesiei de medic, precum şi organizarea şi funcţionarea Colegiului Medicilor din România ( PlX 655/2004 ) , respinsă de către Senat în şedinţa din 27 octombrie 2004 şi  trimisă comisiei  spre examinare,  în fond,  în procedură obişnuită, cu adresa nr.Pl-X  655  din 8 noiembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Consiliului Legislativ nr.1595/29.09.2004, avizul Consiliului Economic şi Social nr.2061/29.09.2004, precum şi punctul de vedere al Guvernului.


În raport de obiectul şi conţinutul său, propunerea legislativă face parte din categoria legilor organice, în conformitate cu prevederile articolului 76 alineatul (1) din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                    Nr. 28/  5 / 3 februarie 2005 

R A P O R T

asupra propunerii legislative privind modificarea şi completarea Legii 306 din 2004 privind exercitarea profesiei de medic, precum şi organizarea şi funcţionarea Colegiului Medicilor din România
 ( PlX 655/2004 )

1. Cu adresa nr.Pl-X 655  din 8 noiembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a propunerii legislative privind modificarea şi completarea Legii 306 din 2004 privind exercitarea profesiei de medic, precum şi organizarea şi funcţionarea Colegiului Medicilor din România  ( PlX 655/2004 )  , respinsă de către Senat în şedinţa din 27 octombrie 2004, Camera Deputaţilor fiind Cameră decizională.
La întocmirea raportului, comisia a avut în vedere avizul Consiliului Legislativ nr.1595/29.09.2004, avizul Consiliului Economic şi Social nr.2061/29.09.2004, precum şi punctul de vedere al Guvernului.
Propunerea legislativă are ca obiect modificarea şi completarea Legii .nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România, cu modificările şi completările ulterioare.
Potrivit expunerii de motive, iniţiatorul vizează modificarea art.16 alin.(3), în sensul precizării explicite a condiţiilor în care medicii, academicienii, profesorii, conferenţiarii universitari şi cercetătorii ştiinţifici gradul I şi II, care desfăşoară activităţi medicale, pot solicita pensionarea pentru limită de vârstă, la 60 de ani bărbaţii şi 55 femeile, considerând că soluţia legislativă este ca aceste persoane să fi cotizat 35 de ani la bugetul asigurărilor sociale.

Propunerea legislativă are în vedere şi completarea art.16 cu un nou alineat, alin.(8), care preconizează includerea la calculul pensiei, a sumelor aferente gărzilor efectuate de medici în spitale, pentru care s-a plătit contribuţia la asigurările sociale.
De asemenea, la art.69 s-a introdus un nou alineat, alin.(3) care cuprinde o nouă definiţie dată conceptului de culpă medicală.
În situaţiile în care Legea nr.19/2000, după cum a fost modificată şi completată, reprezintă legea cadru pentru stabilirea drepturilor de pesnie, orice prevedere referitoare la deschiderea drepturilor de pensie nu trebuie să fie contrară acesteia. De altfel, art.16 alin.(3) din Legea nr.306/2004 face trimitere la dispoziţiile Legii nr.19/2000. De asemenea, completarea art.16 din Legea nr.306/2004, în sensul propus de iniţiator, nu este oportună întrucât modalitatea de calcul a drepturilor de pensie este stabilită numai prin legea mai sus menţionată. Cu privire la culpa medicală, precizăm că definirea acestei noţiuni, precum şi situaţiile în care se constată existenţa acestei fapte sunt prevăzute în acte normative specifice precum Codul de Deontologie Medicală, Statutul şi Regulamentul de Organizare şi Funcţionare al Colegiului Medicilor din România.

Faţă de cele prezentate mai sus, comisia propune Plenului Camerei Deputaţilor respingerea  propunerii legislative, care face obiectul raportului. 

2. Propunerea legislativă  face parte din categoria legilor organice , potrivit prevederilor articolului 76 alineatul (1) din Constituţia României, republicată.

3. La lucrările comisiei din ziua de 2.02.2004 din totalul de 15 membri, au fost prezenţi 14 deputaţi.

Raportul comisiei a fost adoptat în unanimitate.

4. Propunerea legislativă, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor respingerea propunerii legislative privind modificarea şi completarea Legii  306 din 2004 privind exercitarea profesiei de medic, precum şi organizarea şi funcţionarea Colegiului Medicilor din România ( PlX 655/2004).
                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.DR.SORIN PAVELIU

